Document ID: 32005D0662

KOMISIJAS LĒMUMS
(2005. gada 16. septembris),
ar kuru groza Komisijas Lēmumu 2004/459/EK, ar ko pieņem pārejas pasākumus par labu dažiem piena nozares uzņēmumiem Ungārijā
(izziņots ar dokumenta numuru K(2005) 3455)
(Dokuments attiecas uz EEZ)
(2005/662/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu (1), un it īpaši tā 42. pantu,
tā kā:
(1)
Ungārijai piešķirts pārejas laiks attiecībā uz dažiem piena nozares uzņēmumiem, kas uzskaitīti pielikumā Komisijas 2004. gada 29. aprīļa Lēmumam 2004/459/EK, ar ko pieņem pārejas pasākumus par labu dažiem piena nozares uzņēmumiem Ungārijā (2).
(2)
Saskaņā ar Ungārijas kompetentās iestādes oficiālu paziņojumu daži uzņēmumi ir pabeiguši pārkārtošanās procesu un tagad pilnībā atbilst Kopienas tiesību aktiem. Turklāt daži uzņēmumi ir pārtraukuši savu darbību.
(3)
Ierobežots skaits uzņēmumu ir daudz paveikuši, lai panāktu atbilstību Kopienas tiesību aktos noteiktajām strukturālajām prasībām. Tomēr šie uzņēmumi ārkārtēju tehnisku ierobežojumu dēļ nespēs pabeigt pārkārtošanās procesu noteiktajā termiņā. Tādēļ ir pamatoti pagarināt tiem minēto termiņu, lai pabeigtu pārkārtošanās procesu.
(4)
Tādēļ attiecīgi jāgroza Lēmuma 2004/459/EK pielikums. Skaidrības labad tas ir jāaizstāj.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/459/EK pielikumu aizstāj ar tekstu, kas iekļauts šā lēmuma pielikumā.
2. pants
Šis lēmums ir adresēts dalībvalstīm.
Briselē, 2005. gada 16. septembrī

Labels: 0
18
15
17